Studia ethnologica Croatica

∙ upute autorima ∙

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članak na hrvatskom ili engleskom jeziku poslati na e-mail adresu sec@ffzg.hr **do 1. ožujka** za broj koji izlazi u tekućoj godini. Autori uz članak trebaju na adresu Uredništva poslati popunjen i potpisan autorski obrazac (vidjeti dolje).

Etika uređivanja časopisa Studia ethnologica Croatica, kao i načini rješavanja sporova u uređivanju, temelje se na Standardu uredničkoga rada i standardu COPE koje preporuča Ministarstvo znanosti, obrazovanja i sporta Republike Hrvatske, te na Publishing Ethics Resource Kit (PERK). Predajom članka ili prikaza autori potvrđuju da je rad njihov vlastiti i originalan prinos; da su podaci izneseni u radu vjerodostojni i u skladu s profesionalnim i etičkim standardima; da rad nije drugdje predan na razmatranje radi objave; da predan rad nije ni u cjelini niti dijelom kopija ili plagijat drugoga rada; te da su se autori očitovali o stvarnom ili potencijalnom sukobu interesa povezanih s radom ili djelomičnoj koristi u vezi s time. Uredništvo časopisa podržava objektivan i pravičan anoniman recenzijski postupak s ciljem izbjegavanja bilo kakvih konflikata. U slučaju sumnje na odstupanje od ovih pravila, Uredništvo će se neodgodivo zauzeti za rješavanje spora. Autori mogu povući rad iz recenzijskog postupka uz odgovarajuće pisano obrazloženje Uredništvu. Uredništvo zadržava pravo povlačenja članka iz recenzijskog postupka u slučaju povrede ili sumnje na povredu profesionalnih etičkih standarda.

Opseg članka neka **ne prelazi 45.000 znakova** (uključivši razmake, bilješke i reference). Opseg prikaza neka **ne prelazi 6000 znakova** (uključivši razmake, bilješke i reference).

Raspored elemenata u članku:

1. Naslov članka

2. Ime i prezime autora, naziv i adresa ustanove u kojoj radi, e-mail adresa

3. Abstrakt na hrvatskom i engleskom jeziku (do 100 riječi)

4. Ključne riječi na hrvatskom i engleskom jeziku

5. Tekst članka pisati bez uporabe tabulatora. Lokalne nazive, istaknute sintagme i sl. pisati u kurzivu.

Citate označiti navodnicima; dulje citate (više od 30 riječi) izdvojiti u zaseban odlomak i označiti navodnicima.

Bilješke (footnotes) uvrštavati slijedom teksta, označavati ih arapskim brojkama i koristiti samo za objašnjenja.

Reference uklopiti u tekst (ne kao bilješke) u skraćenom obliku: (Canestrini 2003); (Breivik 2005:25–26); (Brown 2006a, 2006b); (Elsner 1994:11; Preston 1992).

Slikovne priloge i tablice ne umetati u tekst, već ih predati kao zasebne datoteke. U tekstu jasno označiti mjesta s kojima su povezani prilozi, primjerice: (slika 1) ili (tablica 2), a na predviđenom mjestu priloga umetnuti broj priloga i njegov opis, npr.:

 Slika 1: naziv priloga (autor ili izvor priloga, datum nastanka priloga).

 Točno mjesto priloga u otisku uvjetovano je grafičkim slogom sveska.

 Slikovni prilozi moraju zadovoljiti uvjete tiska: dimenzije približno moraju odgovarati predviđenim dimenzijama u otisnutom članku; rezolucija fotografija mora biti najmanje 300 dpi, a crteža najmanje 600 dpi. Slikovni prilozi se tiskaju u crno-bijeloj tehnici. Broj slikovnih priloga u tekstu je ograničen.

6. Popis literature navesti abecednim redom autora (više djela istoga autora navesti kronološki) s potpunim podacima prema sljedećim pravilima:

Autorske knjige:

URRY, John. 1995. *Consuming Places*. London: Routledge.

MARTíN, Diaz Emma, Melis MAYNAR i Sanz CASAS. 2000. *Mercados de Trabajo e Inmigración Extracomunitaria en la Agricultura Mediterránea.* Sevilla: Junta de Andalucía.

Uredničke knjige:

COLEMAN, Simon i John EADE, ur. 2004. *Reframing Pilgrimage. Cultures in Motion.* London – New York: Routledge.

Poglavlje u knjizi:

ECO, Umberto. 1984. "The frames of comic 'freedom'". U *Carnival!*, ur. Thomas Albert Sebeok. Berlin – New York – Amsterdam: Mouton Publishers, 1–9.

Članak u časopisu:

JARVENPA, Robert. 2003. "Collective Witnessing: Performance, Drama, and Circulation of Valuables in the Rural Auction and Antiques Trade". Journal of Contemporary Ethnography, vol. 32/5:555–591.

Članak u elektronskom časopisu:

WOODWARD, Sophie. 2002. "Making Fashion Material". *Journal of Material Culture,* vol. 7/3:345-353. http://mcu.sagepub.com/cgi/content/abstract/7/3/345 (pristup 28. 11. 2007.).

Novinski članak:

GRŽINIĆ, Marina. 2004. "Rod i tehnologija. Razgovor s Dianom McCarty". *Zarez*, 7. listopada, br. 139:27.

Ostalo navoditi prema *The Chicago Manual of Style* (author-date style, reference list entry)

Studia ethnologica Croatica

Odsjek za etnologiju i kulturnu antropologiju

Filozofski fakultet Sveučilišta u zagrebu

Ivana Lučića 3, 10000 Zagreb, Hrvatska; e-mail: sec@ffzg.hr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**∙ obrazac za autore[[1]](#footnote-1) ∙**

|  |  |
| --- | --- |
| IME I PREZIME |  |
| NASLOV ČLANKA |  |

**1.** Predajom članka potvrđujem da rad nije istodobno predan drugdje na procjenu s ciljem objavljivanja.

**2.** Predani članak (molimo podcrtati):

a) nije prethodno objavljen

b) objavljen je na drugom jeziku

c) djelomično je objavljen

Uz točke b) i c) navesti potpun bibliografski podatak o prethodnoj objavi i dodatno objašnjenje.

**3.** Predajom članka potvrđujem da su pri istraživanju kao i pri prezentiranju rezultata istraživanja u članku poštivane etičke norme kako ih definira struka u odnosu na članove istraživane zajednice i u odnosu na akademske norme rada.

**4.** Predajom članka potvrđujem da sam za reprodukciju ili prilagodbu autorski zaštićenih priloga (fotografije, tablice i sl.) dobio/la dozvolu vlasnika autorskih prava.

**5.** Slanjem članka u uredništvo pristajem na pravila uredničkoga rada u cilju objavljivanja članka.

Prije prihvaćanja prilozi prolaze uredničku redakciju, a zatim i anoniman recenzijski postupak. Autor priloga koji su recenzenti ocijenili pozitivno dužan je razmotriti komentare i sugestije recenzenata te, ako je potrebno, doraditi tekst ili pismeno obrazložiti neslaganje s recenzentom. Konačnu odluku o objavljivanju i ocjenu rada uredništvo donosi prema recenzijama i inačici rada nakon autorske obrade recenzentskih komentara. Autor prihvaća konačnu odluku uredništva, a uredništvo se obvezuje objaviti rad.

**6.** Ako navedeni članak odlučim publicirati na drugome mjestu nakon što je prihvaćen za objavu ili je već objavljen u časopisu *Studia ethnologica Croatica,* obvezujem se naznačiti da je članak zaprimljen ili objavljen u časopisu *Studia ethnologica Croatica* sa svim potrebnim bibliografskim podacima.

DATUM:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ POTPIS:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**∙ kategorije radova u časopisu ∙**

***Izvorni znanstveni rad*** je članak čiji znanstveni doprinos može biti istraživačke i/ili teorijske naravi. Prvi sadrži neobjavljene rezultate izvornih znanstvenih istraživanja u cjelovitom obliku odnosno uključuje metodološku, analitičku i interpretativnu razinu teksta te znanstvenu argumentiranost i vjerodostojnost. Drugi sadrži sustavne kritičke preglede i meta-analize pri čemu se izvornost doprinosa određuje s obzirom na fokus, širinu, argumentiranost rasprave i odnos prema suvremenoj obrađenosti teme.

***Prethodno priopćenje*** je znanstveni članak koji sadrži neobjavljene preliminarne rezultate znanstvenog istraživanja koje je u tijeku ili teorijski postavljen problem i okosnice argumentacije, ali bez cjelovite razrade.

***Pregledni rad*** je znanstveni članak koji sadrži sažet prikaz stanja i tendencija razvoja jednog znanstvenog područja, teorijskog problema ili istraživačke teme.

***Stručni rad*** donosi korisne priloge iz područja struke kao što je dokumentacija građe (bez teorijske, metodološke i analitičke obrade), korištenje već objavljenih rezultata znanstvenoga istraživanja s fokusom na primjenu u praksi ili na njihovo širenje (obrazovna svrha) ili sažet i kritičan pregled odabrane aktualne teme. Stručni radovi svojom razumljivošću moraju biti dostupni širokom, ne usko specijaliziranom, čitateljskom profilu.

1. Ovaj obrazac, kao i neki drugi elementi u pripremi časopisa, oblikovan je prema preporučenom postupku u *Standardu uredničkog rada* (http://public.mzos.hr/Default.aspx?sec=2142). [↑](#footnote-ref-1)